RS จากถั่งเช่า ตอนนี้รุกเข้าสู่ ธุรกิจติดตามหนี้
RS จากถั่งเช่า ตอนนี้รุกเข้าสู่ ธุรกิจติดตามหนี้ เมื่อไม่กี่นาทีที่ผ่านมา บริษัท อาร์เอส จำกัด (มหาชน) หรือ RS  ได้ประกาศลงทุนในบริษัท เชฎฐ์ เอเชีย จำกัด หรือ Chase 
18 ม.ค. 2564

RS จากถั่งเช่า ตอนนี้รุกเข้าสู่ ธุรกิจติดตามหนี้
เมื่อไม่กี่นาทีที่ผ่านมา บริษัท อาร์เอส จำกัด (มหาชน) หรือ RS 
ได้ประกาศลงทุนในบริษัท เชฎฐ์ เอเชีย จำกัด หรือ Chase
โดย Chase ทำธุรกิจทวงถามหนี้ ดำเนินคดี และบังคับคดี
ในขณะที่ทางบริษัทก็ยังมีบริษัทย่อย ได้แก่
CF Asia ทำธุรกิจบริหารสินทรัพย์
R-Way ทำธุรกิจให้สินเชื่อส่วนบุคคล และรับโอนสินทรัพย์ด้อยคุณภาพจากผู้ประกอบธุรกิจ
Courts ทำธุรกิจให้สินเชื่อ
สำหรับดีลที่เกิดขึ้นก็คือ RS จะเข้าไปซื้อหุ้นสามัญเพิ่มทุนเป็นสัดส่วนร้อยละ 35 ของ Chase 
คิดเป็นมูลค่าทั้งสิ้น 920 ล้านบาท โดยเงินทุนที่ RS จ่าย จะได้มาจากการกู้ยืมเงินกับธนาคารกสิกรไทย
สำหรับผลประกอบการของ Chase ปี 2562 
รายได้ 368 ล้านบาท กำไร 86 ล้านบาท
ในขณะที่ทางบริษัท RS ก็ได้ระบุผลประโยชน์จากการลงทุนดังกล่าวว่า Chase มีศักยภาพ และโอกาสในการเติบโตสูงทั้งในสภาวะที่เศรษฐกิจรุ่งเรือง และถดถอย
รวมถึงกลุ่มบริษัทที่เข้าไปลงทุนก็มีการทำธุรกิจที่ครบวงจรด้านสินเชื่อ
แม้ว่าหลายคนจะคุ้นเคยกับ RS ในฐานะยักษ์ใหญ่ในธุรกิจเพลงแข่งกับ Grammy 
แต่รู้หรือไม่ว่าตอนนี้ RS มีรายได้เกินกว่าครึ่งมาจากการขายสินค้า 
ประเภทผลิตภัณฑ์ความงาม และผลิตภัณฑ์เสริมอาหาร เช่น ถั่งเช่า
และในวันนี้ ก็ได้เข้าไปลงทุนใน ธุรกิจติดตามหนี้ แล้ว
สำหรับความเคลื่อนไหวหุ้น RS ในวันนี้ ปิดที่ +6.83% 
คิดเป็นมูลค่าที่เพิ่มขึ้น 1,362 ล้านบาท ภายในวันเดียว..
Reference
-